Sevilla s-a calificat pentru a şasea oară în finala Europa League.
Sevilla s-a calificat în patru finale EL doar în ultimele şapte sezoane. Andaluzii sunt neînvinşi de 20 de meciuri (11 victorii, 9 egaluri). Sevilla a câştigat toate finalele de Cupa UEFA/Europa League în care a jucat.
Sevilla este prima finalistă din Europa League. Trupa lui Julen Lopetegui a întors soarta semifinalei şi s-a calificat după victoria 2-1 cu Manchester United.Sevilla a eliminat-o pe CFR Cluj şi n-a mai privit în urmă. Andaluzii le-au scos pe alte două favorite ale competiţiei, Roma şi Wolverhampton, şi aseară i-au lăsat fără trofeu pe "diavolii roşii" pentru al treilea an consecutiv.Au avut noroc cu portarul Bounou, care a prins o noapte mare în Koln. Marocanul a fost eroul partidei. Sevilla speră ca oraşul să le poarte noroc şi să facă şase din şase vineri, în finală.Julen Lopetegui – antrenorul Sevillei: "Cred că toată echipa a făcut un joc bun, dar, împotriva lui Manchester United, trebuie să suferi mult şi noi am facut-o. Au o inimă mare. Avem acest moment pentru jucători în meciul următor şi suntem foarte bucuroşi".